GSTEELGJS ไม่ต้องแก้งบการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ตลาดหลักทรัพย์แห่งประเทศไทย ได้ปลดเครื่องหมาย NP และขึ้นเครื่องหมาย NR หุ้นของ บริษัท จี เจสตีล (GJS) และบริษัท จี สตีล (GSTEEL) ตั้งแต่ช่วงบ่ายของวันที่ 5 ต.ค.นี้ หลังจากได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า ยังไม่สั่งแก้ไขงบการเงินของบริษัททั้งสองในประเด็นที่ผู้สอบบัญชีแสดงไว้
ทั้งนี้ ตลาดหลักทรัพย์ได้ขึ้นเครื่องหมาย NP หุ้นทั้งสองบริษัทตั้งแต่วันที่ 18 พ.ย. 2552 เป็นต้นมา เนื่องจากผู้สอบบัญชีไม่สามารถสรุปรายงานการสอบทาน/ไม่แสดงความเห็นต่องบการเงินของบริษัทมายังตลาดหลักทรัพย์ และวันที่ 25 ม.ค. 2553 สำนักงาน ก.ล.ต. ได้สั่งการให้ GSTEEL และ GJS จัดให้มีผู้สอบบัญชีตรวจสอบเป็นกรณีพิเศษ (Special Audit) 
ด้าน GSTEEL และ GJS ได้นำส่งรายงานการตรวจสอบเป็นกรณีพิเศษ และรายงานตรวจสอบเป็นกรณีพิเศษฉบับเพิ่มเติมของ GSTEEL มายังตลาดหลักทรัพย์เมื่อวันที่ 10 พ.ค. และวันที่ 28 ก.ย. 2553 ตามลำดับ